
136. Τροποποίηση του Π.Δ. 496/1987 (Α-229) «Προέλευση, 
προσόντα, κατάταξη, μονιμοποίηση, ειδική εκπαίδευση - με¬ 


τεκπαίδευση και υποχρεωτική υπηρεσία του αστυνομικού 

προσωπικού του Υπουργείου Δημόσιας Τάξης». 1 

137. Τροποποίηση Π.Δ. 173/1990, Κανονισμός Προμηθειών Δη¬ 
μοσίου... 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 136 
Τροποποίηση του Π.Δ. 496/1987 (Α-229) «Προέλευση, προσόντα, 

κατάταξη, μονιμοποίηση, ειδική εκπαίδευση - μετεκπαίδευση και 

υποχρεωτική υπηρεσία του αστυνομικού προσωπικού του Υπουρ¬ 
γείου Δημόσιας Τάξης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδαφ. η του Ν. 1481/1984 (Α-152) «Ορ¬ 
γανισμός Υπουργείου Δημοσίας Τάξης», όπως αντικαταστάθηκε με το 
άρθρο 1 παρ. 1 του Ν. 1590/1986 (Α-49), και του άρθρου 53 του · 
ίδιου νόμου (1481/1984). 

β. Του Π.Δ. 137/1986 (Α-51) «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» και 

2. Την υπ’ αριθ. 194/1991 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο 1. 

1. Το άρθρο 6 του Π.Δ. 496/1987 αντικαθίσταται ως εξής: 

«Άρθρο 6. 

Συμβούλια Επιλογής. 

1. Για την επιλογή των υποψηφίων προς κατάταξη, καθορίζονται με 
απόφαση του Αρχηγού της Ελληνικής Αστυνομίας μία ή και περισσότε¬ 
ρες αστυνομικές Υπηρεσίες, ανάλογα με τον αριθμό των υποψηφίων, 
στις έδρες των οποίων συγκροτούνται τριμελή συμβούλια επιλογής, που 
αποτελούνται από ένα Αστυνομικό Διευθυντή ή Αστυνομικό Υποδιευθυ¬ 
ντή ως Πρόεδρο και δύο Αστυνόμους Α' ή Β’ ως μέλη. Το ένα από τα 
δύο μέλη μπορεί να είναι Υγειονομικός Αξιωματικός του Σώματος. Ως 
Γραμματέας ορίζεται κατώτερος αξιωματικός. 

2. Με διαταγή του Αρχηγού της Ελληνικής Αστυνομίας ορίζονται 
ονομαστικά τα τακτικά και αναπληρωματικά μέλη των συμβουλίων, οι 


Γραμματείς αυτών, η ημερομηνία έναρξης και λήξης των εργασιών 
τους και κάθε άλλη αναγκαία λεπτομέρεια». 

2. Το άρθρο 7 του Π.Δ. 496/1987 αντικαθίσταται ως εξής: 

«Άρθρο 7. ν 
Εξέταση υποψηφίων. 

1. Οι υποψήφιοι παραπέμπονται στα συμβούλια επιλογής με διαταγή 
του Αρχηγού της Ελληνικής Αστυνομίας, στην οποία καθορίζεται ο χρό¬ 
νος εξέτασης των υποψηφίων και κάθε άλλη σχετική λεπτομέρεια. 

2. Οι υποψήφιοι εξετάζονται: 

α. Στα σωματικά προσόντα. . 

β. Στις διανοητικές και ψυχικές ικανότητες. 

3. Για την εκτίμηση των σωματικών προσόντων λαμβάνονται 
υπόψη: 

α. Η γενική εμφάνιση και παράσταση (αρτιμέλεια, διάπλαση, παρά¬ 
στημα, δυσμορφίες κ.λπ.). 

β. Η αθλητική επίδοση. Για την εξακρίβωση αυτής, οι υποψήφιοι, 
υποβάλλονται στα εξής αγωνίσματα:. 

(1) Άλμα σε μήκος τουλάχιστον 3,5 μ. για τους άνδρες και 2,5 μ. 
για τις γυναίκες (τρεις προσπάθειες). 

(2) Δρόμος 1.000 μέτρων για τους άνδρες και 800 μέτρων για τις 
γυναίκες μέσα σε χρόνο 4’ και 20" (μία προσπάθεια). 

Η συμμετοχή των εγκύων γυναικών στα ανωτέρω αγωνίσματα επι¬ 
τρέπεται εφόσον κατατεθεί στο Συμβούλιο ιατρική γνωμάτευση, με την 
οποία θα βεβαιούται ότι η υποψήφια δύναται να συμμετάσχει σ’ αυτά 
χωρίς κίνδυνο της υγείας αυτής ή του εμβρύου, διαφορετικά αποκλείε¬ 
ται των περαιτέρω εξετάσεων. 

Η γενική εμφάνιση και παράσταση και η αθλητική επίδοση βαθμολο¬ 
γούνται χωριστά. 

4. Για την εξακρίβωση των διανοητικών και ψυχικών ικανοτήτων, οι 
υποψήφιοι εξετάζονται γραπτά και προφορικά ως εξής: 

α. Γραπτά: 

(1) Τίθενται στους υποψηφίους καθ’ υπαγόρευση δεκαπέντε (15) 
ερωτήσεις, που επιλέγονται από πίνακα δοκιμασιών (ΤΕ8Τ5), τον 
οποίο καταρτίζει η Διεύθυνση Αστυνομικού Προσωπικού του Υπουρ¬ 
γείου Δημόσιας Τάξης και αφήνεται χρόνος 10 λεπτών για την απά¬ 
ντησή τους. 

Με την εξέταση αυτή ερευνάται κυρίως η νοημοσύνη, η παρατηρητι¬ 
κότητα και η κρίση. 

(2) Τίθεται στους υποψηφίους για ανάπτυξη ένα απλό θέμα έκθεσης, 
το οποίο επιλέγεται από το Συμβούλιο και αναπτύσσεται μέσα σε χρόνο 
τριάντα (30) λεπτών της ώρας. 

Με την εξέταση αυτή κρίνονται η ορθογραφία, οι γνώσεις και ο τρό¬ 
πος που ο υποψήφιος διατυπώνει τις σκέψεις του. 

β. Προφορικά: 

Οι υποψήφιοι παρουσιάζονται στην επιτροπή, ομαδικά ή ατομικά 
κατά την κρίση της, και τίθεται σ’ αυτούς ένα θέμα για συζήτηση ή στον 
καθένα μία ή περισσότερες ερωτήσεις. 

Με την εξέταση αυτή κρίνονται η αντίληψη, ευστροφία πνεύματος, αι- 

σθήματα, ικανότητα συζητήσεως, τρόπος εκφράσεως, τόνος φωνής, χει¬ 
ρονομία, ύφος κ.λπ. 

Η γραπτή και προφορική εξέταση βαθμολογούνται χωριστά. 

5. Η βαθμολόγηση κάθε εξέτασης γίνεται με ακέραιους αριθμούς 
από 0-20 και έχει συντελεστή βαθμολογίας τον αριθμό 10. 

6. Ο βαθμός για κάθε επιμέρους εξέταση προκύπτει από το άθροισμα 
των βαθμών των μελών του συμβουλίου, πολλαπλασιαζόμενο με τον 
συντελεστή 10 (π.χ. 16 + 17 + 15 = 48 X 10 = 480). 

7. Το άθροισμα της βαθμολογίας των παραπάνω τεσσάρων επιμέ¬ 
ρους εξετάσεων αποτελεί τον τελικό βαθμό επιτυχίας κάθε υποψηφίου 
(π.χ. εμφάνιση - παράσταση 350 μόρια, αθλητική επίδοση 400 μόρια, 
γραπτή εξέταση 450 μόρια και προφορική εξέταση 400 μόρια. Σύνολο 
1.600 μόρια). 

8. Υποψήφιος που δε συγκεντρώνει τη βάση βαθμολογίας 10 (300 
μόρια), έστω και σε μία από τις παραπάνω επιμέρους εξετάσεις, θεωρεί¬ 
ται αποτυχών. 

9. Τα μέλη των συμβουλίων βαθμολογούν κατά σειρά αρχαιότητας, 
αρχής γενομένης από το νεώτερο μέλος. 

10. Τα συμβούλια επιλογής συμπληρώνουν για κάθε υποψήφιο ατο¬ 
μικό δελτίο επίδοσης, σε ειδικό έντυπο που καταρτίζει η αρμόδια διεύ¬ 
θυνση του Υπουργείου Δημόσιας Τάξης. Στο δελτίο αυτό καταχωρίζεται 
οιναλυτικά η βαθμολογία για κάθε εξέταση και ο τελικός βαθμός επιτυ¬ 
χίας του υποψηφίου. Ο τελικός βαθμός επιτυχίας καταχωρίζεται ολο¬ 
γράφως και αριθμητικώς. Το δελτίο μετά τη συμπλήρωσή του υπογρά¬ 
φεται από άλα τα μέλη του συμβουλίου». 

3. Το άρθρο 8 τού Π.Δ. 496/1987 αντικαθίσταται ως εξής: 

«Άρθρο 8. 

Σύνταξη - Κύρωση - Ισχύς Πινάκων υποψηφίων. 

1. Μετά το τέλος των εξετάσεων τα συμβούλια επιλογής συντάσσουν 

κατ’ αλφαβητική σειρά, με τη βοήθεια της Διεύθυνσης Πληροφορικής, 
τους εξής πίνακες: · 

α. Επιτυχόντων. 

β. Αποτυχόντων. 

γ. Μη παρουσιασθέντων για εξέταση. 

2. Στον πίνακα των επιτυχόντων καταχωρίζονται, σε ειδικές στήλες, 
τα εξής στοιχεία για κάθε υποψήφιο: 

α. Τελικός βαθμός επιτυχίας. 

β. Το ανάστημα. 

γ. Γραμματικές γνώσεις. 

δ. Ξένες γλώσσες. 

ε. Οι τεχνικές ή άλλες γνώσεις. 

στ. Η ειδική κατηγορία του άρθρου 3 παρ. 1 του παρόντος, εφόσον 
δήλωσε ότι υπάγεται σ’ αυτή και επιθυμεί να κάνει χρήση του σχετικού 
δικαιώματος. 

3. Οι πίνακες της παρ. 1 του παρόντος άρθρου υπογράφονται από τα 
μέλη των συμβουλίων και, με μέριμνα των Προέδρων αυτών, υποβάλ¬ 
λονται μαζί με τα ατομικά δελτία επίδοσης των υποψηφίων στη Διεύ¬ 
θυνση Αστυνομικού Προσωπικού του Υπουργείου Δημόσιας Τάξης, 
μέσα σε πέντε ημέρες από τη λήξη των εργασιών των συμβουλίων. 

Μετά την υποβολή των ανωτέρω πινάκων και των ατομικών δελτίων 
επίδοσης, τα συμβούλια μεριμνούν, μέσω των Υπηρεσιών στις οποίες 
λειτουργούν, για την επιστροφή των δικαιολογητικών στις Διευθύνσεις 
Αστυνομίας ή Αστυνομικές Διευθύνσεις, οι οποίες τα είχαν δεχθεί. Για 
την τύχη των γραπτών εφαρμόζεται, από τη Διεύθυνση Αστυνομικού 
Προσωπικού του Υπουργείου Δημόσιας Τάξης, το εδάφιο β' της παρ. 2 
του άρθρου 122 του Π.Δ. 585/1985 (Α-205). 

4. Η Διεύθυνση Αστυνομικού Προσωπικού του Υπουργείου Δημόσιας 
Τάξης, συντάσσει, με τη συνδρομή της Διεύθυνσης Πληροφορικής, 
ενιαίο πίνακα επιτυχόντων κατά σειρά επιτυχίας και ενιαίο πίνακα απο¬ 
τυχόντων κατ’ αλφαβητική σειρά. Στον πίνακα επιτυχόντων καταχωρί¬ 
ζει σε ιδιαίτερες στήλες και τα υπόλοιπα στοιχεία της παραγράφου 2 του 
παρόντος άρθρου. 

Σε περίπτωση που ισοβαθμούν δύο ή περισσότεροι υποψήφιοι, προη¬ 
γούνται στη σειρά οι έχοντες υψηλότερη βαθμολογία διαδοχικά στα 
γραπτά, στα προφορικά, στήν εμφάνιση - παράσταση και στην αθλητική 
επίδοση. Αν και πάλι προκύπτει ισοβαθμία, οι ισοβαθμούντες εγγράφο- 
νται κατ’ αλφαβητική σειρά. Στην περίπτωση αυτή και προκειμένου για 
ισοβαθμία στην τελευταία θέση του καθοριζόμενου αριθμού προς κατά¬ 
ταξη, εφαρμόζεται η διάταξη του προτελευταίου εδαφίου της παρ. 1 του 
άρθρου 9 του παρόντος. 


5. Ο Αρχηγός της Ελληνικής Αστυνομίας κυρώνει τους πίνακες'επι- 
τυχόντων και αποτυχόντων μέσα σε 10 ημέρες από την υποβολή τους. 

Ο κυρούμενος πίνακας επιτυχόντων ισχύει επί ένα χρόνο από την» κύ¬ 
ρωσή του». 

Άρθρο 2. 

Έναρξη “ισχύος. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 12 Απριλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 
-♦- 

2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 137 
Τροποποίηση Π.Δ. 173/1990, «Κανονισμός Προμηθειών 
Δημοσίου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες υπόψη: , I 

1. Τις διατάξεις του άρθρου 11 του Ν. 1797/1988 «Προμήθειες|του 
Δημοσίου Τομέα και ρυθμίσεις συναφών θεμάτων» (ΦΕΚ 164/Α/ 
4.8.1988). 

2. Τις διατάξεις του Π.Δ. 173/1990 «Κανονισμός Προμηθειών Δη¬ 
μοσίου» (ΦΕΚ 62/Α/10.4.1990). ί 

3. Τις διατάξεις του Π.Δ. 105/89 «Προσαρμογή της Ελληνικής,νο- 
μοθεσίας περί Κρατικών Προμηθειών προς το Κοινοτικό Δίκαιο κ.λπ.» 
(ΦΕΚ 45/Α/10.2.89). 

■ 4. Την Υ. 1140/1051173/1390/10.7.90 (ΦΕΚ 420/Β/90) 

απόφαση του Πρωθυπουργού και ·Λυ Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών» και την απόφαση 
Υ.1074/14.5.90 (ΦΕΚ 325/Β/15.5.90) του Πρωθυπουργού και 
του Υπουργού Β.Ε.Τ. «Ανάθεση αρμοδιοτήτων στον Υφυπουργό Βιομη¬ 
χανίας - Ενέργειας και Τεχνολογίας». 

5. Την υπ’ αριθμόν 161/1991 γνωμοδότηση του Συμβουλίου της 
Επικράτειας, με πρόταση του Υπουργού Εμπορίου και των Υφυπουρ¬ 
γών Οικονομικών και Βιομηχανίας - Ενέργειας και Τεχνολογίας, απο¬ 
φασίζουμε: 

Τροποποιούντες το Π.Δ. 173/1990 «Κανονισμός Προμηθειών Δη¬ 
μοσίου» ορίζουμε: ' 

Άρθρο 1 

Το άρθρο 1 συμπληρώνεται,.διαμορφούμενο ως εξής: 

«Στις διατάξεις του παρόντος Προεδρικού Διατάγματος υπάγονται οι 
προμήθειες που εκτέλούνται από το Δημόσιο και τα Νομικά Πρόσωπα 
Δημοσίου Δικαίου (Ν.Π.Δ.Δ.) με εξαίρεση αυτές που εκτελούνται απο το 
Υπουργείο Εθνικής Άμυνας με βάση τις διατάξεις των εδαφίων β και γ 
της παραγράφου 5 του άρθρου 3 του Ν. 1797/1988 και τους Οργανι¬ 
σμούς Τοπικής Αυτοδιοίκησης (ΟΤΑ)». | 

Άρθρο 2 

Το εδάφιο β. της παρ. 2 του άρθρου 2 αντικαθίσταται ως εξής: 

«β. Το είδος, τις τεχνικές προδιαγραφές και την ποσότητα των προς 
προμήθεια υλικών, καθώς και την δυνατότητα για τους προμηθευτές* 
υποβολής προσφορών για μέρος ή για το σύνολο των ζητουμένων υλι¬ 
κών. Η παράγραφος 7 του άρθρου 11 καταργείται». 

Άρθρο 3 

Το τελευταίο μη αριθμημένο εδάφιο της παραγράφου 4 του άρθρου 2 
τροποποιείται και διαμορφώνεται ως παράγραφος 4α, ως ακολού¬ 
θως: 

«4α. Με την πρόσκληση αποστέλλεται σε αυτούς που επιλέχθηκαν 

για υποβολή προσφορών και η σχετική διακήρυξη μαζί με όλα τα συ¬ 
μπληρωματικά της διακηρύξεως έγγραφα και στοιχεία». 

Άρθρο 4 

Η παράγραφος 1 του άρθρου 6 αντικαθίσταται, ως εξής: 

«1. Κάθε προμηθευτής που επιθυμεί να λάβει μέρος σε διαγωνισμό 
κρατικών προμηθειών, καλείται να αποδείξει την εγγραφή του σε επαγ¬ 
γελματικό ή εμπορικό μητρώο κατά τους όρους που καθορίζονται από 
τους νόμους της Χώρας που είναι εγκατεστημένος. Ειδικότερα για τις 
παρακάτω αναφερόμενες χώρες - μέλη της ΕΟΚ το σχετικό αποδει¬ 
κτικό εγγραφής παρέχεται: στο Βέλγιο από το Κβ^ίδίΓβ ϋιι ΟοηιηιβΓοε 
/ ΗαηεΙβΙδΓββϊδΙεΓ, στη Δανία από το ΑΙιΙϊβδοΙδΙιαΙΐδ - Κββίδίτβΐ ή από 
το ΡοΓεηίηββ - ΚββϊδϊςαβΙ ή από το ΗβηάβΙδΓββίδίΓβΙ, στη Γερμανία 
από το ΗαηάβΙδΓβ^ϊβΙβΓ ή από το ΗαηάννβΓίΐδΓοΙϊβ, στη Γαλλία από το 
ΚββΐβΙτε άα ΟοπιιτιεΓοβ και από το ΚβρεΠοΪΓβ 4εβ ΜβΐΐβΓβ στην Ιταλία 
από το ΚββϊδΙτο άβΐΐα Εαηιι,τβ άϊ ΟοηιηιεΓοίο ΙηιΙυδΙπΗ, Α^ποοΙίυΓΕ ε 
Αιΐι^ΪΕηβίο ή από το ΚεςΐδίΓΟ άεΐΐε Οοηιπιϊδδϊοηϊ ΡΓονίηείβΙϊ ρετ ΓΑγ- 
ΐήμβηαίο, στο Λουξεμβούργο από το Κε§ϊδΐΓ6 βυχ Είτιτιεδ και από το 
Κοίε (1ε Ια (ΪΚβηηϊίΓΟ άεβ ΜεΙίεΓδ και στην Ολλανδία από το ΗεηάεΙδΓε- 
βίδίει·. Στο Ηνωμένο Βασίλειο και στην Ιρλανδία ο προμηθευτής δύνα- 
ται να κληθεί να δείξει ότι του έχει χορηγηθεί πιστοποιητικό εγγραφής 
από το Κε^ίδίταΓ οί Οοπιραηίεδ ή από το ΒεβίδίΓ&τ οί Γπεηάΐγ δοείε- 
Ιΐεβ ή εάν κατέχει τέτοιο πιστοποιητικό, να προσκομίσει βεβαίωση ένορ- 
κης δηλώσεως ότι ασκεί δραστηριότητες στον συγκεκριμένο κλάδο 
εμπορίου στη χώρα στην οποία είναι εγκατεστημένος, σε ορισμένο τόπο 
εργασίας και με ορισμένη εμπορική επωνυμία». 

Άρθρο 5 

Προστίθεται άρθρο 8α, έχον ως εξής: 

« Αρθρο 8α. Κατά την αξιολόγηση των προμηθευτών για προσφορές 
που υποβάλλουν σε ανοικτούς διαγωνισμούς, λαμβάνονται υπόψη τα 
κριτήρια που αναφέρονται στο προηγούμενο άρθρο 8. 

Η παράγραφος 3 του άρθρου 19 καταργείται». 

Άρθρο 6 

Στην παράγραφο 1 του άρθρου 9, προστίθεται εδάφιο δ, έχον ως 
εξής: 

«δ. Στις περιπτώσεις όπου οι προσφορές δύναται να γίνουν μόνο κατό¬ 
πιν επιτόπιου επισκέψεως ή κατόπιν αμέσου εξετάσεως των δικαιολογη- 
τικών της προκήρυξης, η προθεσμία που ορίζεται στο εδάφιο α, της πα¬ 
ραγράφου αυτής πρέπει να παρατείνεται ανάλογα». 

Άρθρο 7 ' ' 

Στην παράγραφο 2 του άρθρου 9, προστίθενται εδάφια ε και στ έχο- 
ντα ως εξής: 

«ε. Οι αιτήσεις για συμμετοχή σε διαγωνισμό δύναται να αποστέλλο- 
νται ταχυδρομικώς, τηλεγραφικώς, με τηλέτυπο ή με τηλεαντίγραφο. 
Στις τρεις τελευταίες περιπτώσεις οι αιτήσεις πρέπει να επιβεβαιώνονται 
με επιστολή, με την προϋπόθεση ότι αυτή θα παραληφθεί εμπρόθεσμα. 

στ. Στις περιπτώσεις όπου οι προσφορές δύναται να γίνουν μόνο κα¬ 
τόπιν επιτόπιου επισκέψεως ή κατόπιν αμέσου εξετάσεως των δικαιολο- 
γητικών της προκήρυξης η προθεσμία που ορίζεται στο εδάφιο α, της 
παραγράφου αυτής πρέπει να παρατείνεται ανάλογα». 

Άρθρο 8 

Η παράγραφος 1 του άρθρου 17 τροποποιείται, διαμορφουμένη ως 
εξής: 

«1. Οι προμηθευτές υποχρεούνται ανάλογα με την μορφή του διαγω¬ 
νισμού να αναφέρουν στις αιτήσεις συμμετοχής ή στις προσφορές τους 
την χώρα προέλευσης των υλικών που προσφέρουν. Τα παραπάνω δεν 
εφαρμόζονται προκειμένου για προϊόντα κοινοτικής προέλευσης». 

Άρθρο 9 

1. Η τέταρτη περίπτωση του εδαφίου α της παραγράφου 2 του άρ¬ 
θρου 19 για την αξιολόγηση των προσφορών «κάθε άλλο, κατά την 
κρίση του αρμοδίου για την αξιολόγηση του διαγωνισμού οργάνου, ου¬ 
σιώδες στοιχείο από το οποίο να εξασφαλίζεται η καλή εκτέλεση της 
προμήθειας του υλικού», καταργείται. 


2. Το ποσοστό προτίμησης εγχώριας βιομηχανίας για την διαμόρ¬ 
φωση της ανηγμένης τιμής, ως ορίζεται στο εδάφιο β, παράγραφος 2 
του άρθρου 19, δεν λαμβάνεται υπόψη όταν πρόκειται για κοινοτικά 
προϊόντα. 

3. Η πέμπτη περίπτωση του εδαφίου β, της παραγράφου 2, του άρ¬ 
θρου 19 καταργείται. 

4. Το στοιχείο (1) του εδαφίου β, της παραγράφου 2, του άρθρου 19 
τροποποιείται διαμορφούμενο ως εξής: 

«(1) Στοιχεία τεχνικών προδιαγραφών και ποιότητας, όπου περιλαμ¬ 
βάνονται η ποιότητά τους με βάση τις τεχνικές προδιαγραφές της δια¬ 
κήρυξης, η τεχνική αξία και η αποδοτικότητα τους με βάση τις τεχνικές 
προδιαγραφές της διακήρυξης, τα λειτουργικά και αισθητικά χαρακτη¬ 
ριστικά του υλικού, και η τυχόν απαιτούμενη ομοιογένεια του υλικού 
προς άλλο που ήδη χρησιμοποιείται από τον ενδιαφερόμενο για την προ¬ 
μήθεια φορέα». 

Άρθρο 10 , 

Η παράγραφος 1 του άρθρου 21, συμπληρώνεται ως εξής: 

«1. 'Οταν ο διαγωνισμός 'αποτύχει ή κριθεί ασύμφορο το αποτέλεσμά 
του και η προμήθεια κρίνεται επείγουσα, ο διαγωνισμός μπορεί να συνε- 
χισθεί με την υποβολή νέων εγγράφων κλειστών προσφορών από τους 
αρχικά συμμετέχοντες, οι οποίοι αξιολογήθηκαν, χωρίς τροποποίηση 
των όρων και των τεχνικών προδιαγραφών της διακήρυξης». 

Στο ίδιο άρθρο προστίθεται παράγραφος 3, έχουσα ως εξής: 

«3. Η διαδικασία αυτή δεν εφαρμόζεται σε διαγωνισμούς Κρατικών 
προμηθειών που εμπίπτουν στις διατάξεις του Π.Δ. 105/89». 

■ Άρθρο 11 

Η παράγραφος 1 του άρθρου 22 τροποποιείται διαμορφουμένη ως 
εξής: 

«1. Προμήθεια με απευθείας ανάθεση μπορεί να γίνει εάν συντρέχει 
μια από τις περιπτώσεις που προβλέπονται στην παράγραφο 20 του άρ¬ 
θρου 3 του Ν. 1797/1988. Ειδικότερα η περίπτωση του εδαφίου ζ της 
παραγράφου 20, του άρθρου 3 του Ν. 1797/19)18 δεν εφαρμόζεται 
προκειμένου για προμήθειες που εμπίπτουν στις διατάξεις του Π.Δ. 
105/89». / 

Άρθρο 12 

Η παράγραφος 6 του άρθρου 25, τροποποιείται διαμορφουμένη ως 
εξής: ·' · 

«οι εγγυήσεις εκδίδονται από πιστωτικά ιδρύματα ή άλλα νομικά 
πρόσωπα που λειτουργούν νόμιμα στα κράτη μέλη της ΕΟΚ και έχουν, 
σύμφωνα με τη νομοθεσία των κρατών μελών αυτό το δικαίωμα, συνο- 
δευόμενες από επίσημη μετάφρασή τους εις την ελληνικήν». 

Άρθρο 13 

Προστίθεται άρθρο 47α, έχον ως εξής: 

«Οι διατάξεις του Π.Δ. 173/90 ως και οι τροποποιητικές αυτού δια¬ 
τάξεις, εφαρμόζονται με την επιφύλαξη των διατάξεων του Π.Δ. 
105/89 «Προσαρμογή της Ελληνικής νομοθεσίας περί Κρατικών Προ¬ 
μηθειών προς το Κοινοτικό Δίκαιο κ.λπ.». 

Άρθρο 14 

Το παρόν Π.Δ. ισχύει από τη δημοσίευσή του στην Εφημερίδα της Κϋ-- 
βερνήσεως. , 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος. 

Αθήνα, 17 Απριλίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧ., ΕΝΕΡΓ. & ΤΕΧ/ΓΙΑΣ 

ΠΑΝΑΓΙΩΤΗΣ ΔΕΑΗΜΗΤΣΟΣ ΒΑΣΙΛΕΙΟΣ ΜΑΝΤΖΩΡΗΣ 

ΕΜΠΟΡΙΟΥ 

0 ΑΘΑΝΑΣΙΟΣ ΞΑΡΧΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕίΕΧ 

104 32 

22.3211 ΥΡΕΤ ΘΒ 

1 

λειτουργούν καθημερινά από 8.00' έως 13.30] 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ , 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 

Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

_ 1 


- · I 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ. ; 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β’ 

» 

19.000 

γ) 

» 

» 

» 

Γ 

» 

6.000 

δ) 

» 

» 

» 

Δ - 

» 

- Ί8.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ)| 

Δρχ. 500 

» 950 

» 300 

» 900 

» 600 

» 300 

» ° 150 

» 300 

» · 7,5 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









